3 septembrie 2025

**Comunicat de presă**

Distrigaz Sud Rețele vă informează cu privire la **efectuarea unor lucrări de remediere în regim de urgență a unui defect pe conducta de distribuție a gazelor naturale amplasată pe strada Anghel Alexandru,** intersecție cu Șoseaua Giurgiului**,** din sectorul 5 al municipiului București, **în intervalul 6 - 8 septembrie 2025**.

**Ca urmare a acestor lucrări, alimentarea cu gaze naturale va fi întreruptă temporar** **numai în data de** **7 septembrie 2025, în intervalul 08:00 - 13:00** și va afecta un număr de **36 clienți** situați pe străzile: Intrarea Jupănești și Anghel Alexandru, din sectorul 5 al municipiului București.

Pentru efectuarea acestor intervenții, **va fi afectat traficul în zona anterior menționată, în intervalul 6 – 8 septembrie 2025.** Astfel, începând cu data de **6 septembrie, ora 07:00**, va fi blocat refugiul de pietoni aferent tramvaiului nr. 19, pe sensul de mers din strada Anghel Alexandru către Șos. Giurgiului, banda 2 din carosabil de lângă refugiul de pietoni STB.

**Lucrările se vor finaliza în data de 8 septembrie, ora 20:00.**

Totodată, vă informăm că, zona în care se vor realiza lucrările va fi monitorizată zilnic de către personalul Distrigaz Sud Rețele.

După reluarea alimentării cu gaze naturale, în cazul în care clienții simt miros de gaze, sunt rugați **să apeleze Centrul de Apeluri și Depanaj Urgențe Gaze la numerele de telefon: 021 9281, 031 9031 sau 0800 877 778, să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de 50 de ani în acest domeniu, având 2.270.000 clienți, circa 23.800 km rețea și 2.842 de angajați. Distrigaz Sud Rețele operează rețeaua de distribuție de gaze naturale în 1.398 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și în Municipiul București.*